ตรงขาผมมี วงสีขาวเเละลอกเป็นขุย มีอาการลามของโรคนี้
สวัสดีค่ะ การวินิจฉัยที่เป็นไปได้-การติดเชื้อราที่ผิวหนังมักเป็นวงแดง ตรงกลางวงเป็นสีขาว และคัน-ผื่นผิวหนังอักเสบเฉียบพลัน จะแห้ง ลอก แดง คันได้-ผิวหนังแห้งหรือขาดความชุ่มชื้นการให้ได้การวินิจฉัยที่แน่นอนจำเป็นต้องเห็นรอยโรคจริง ถ้าอาการยังเป็นมากขึ้นและลุกลามไปตำแหน่งอื่น มีสะเก็ดหรือขุยออกมามาก ควรไปพบแพทย์ผิวหนังเพื่อหาสาเหตุ แพทย์อาจขูดสะเก็ดบริเวณที่เป็นไปดูว่าใช่เชื้อราหรือไม่ ถ้าใช่จะได้รับยาทารักษาเชื้อราบริเวณที่เป็น ถ้าไม่ใช่อาจจะได้รับยาลดอาการอักเสบที่ผิวหนังเช่นยาในกลุ่มสเตียรอยด์ร่วมกับทาครีมให้ความชุ่มชื้นการดูแลตัวเองเบื้องต้น ไม่ไปแกะเกาบริเวณที่เป็น ไม่เอามือไปจับบ่อยๆ อาบน้ำสะอาดวันละ 2 ครั้ง ไม่เอาสบู่ไปถูตรงๆ ไม่อาบน้ำอุ่น ถ้าผิวดูแห้งมากสามารถใช้ครีมให้ความชุ่มชื้นทาบริเวณที่เป็นเช้าเย็น หลีกเลี่ยงการทำให้เกิดความอับชื้นที่ผิวหนังเช่นการใส่เสื้อผ้ารัดๆ หรือทำให้มีเหงื่อออกมาก เพราะความอับชื้นจะทำให้ผื่นแย่ลงได้ค่ะ